Latvijas vācu okupācijas hronoloģija 1941. gadā

thumb|300px|Vērmahta armijas grupējuma „Ziemeļi” iebrukums Baltijas valstīs 1941. gada 22. jūnijā — 28. augustā.
thumb|300px|Vērmahta velosipēdistu vienība Latvijā 1941. gada jūlija sākumā.
thumb|300px|Tanks ''Panzer III'' un bruņotais personāla pārvadātājs ''Sd.Kfz. 251'' uz Rīgas-Krustpils dzelzceļa.
thumb|300px|Saspridzinātie Daugavas tilti Rīgā.
**Latvijas okupācijas hronoloģija 1941. gadā** ietver būtiskākos datus par Vācijas un PSRS armiju karadarbību Latvijas PSR teritorijā operācijas "Barbarosa" sākumposmā no 1941. gada 22. jūnija līdz 6. jūlijam, ar ko iesākās vācu okupācijas periods Latvijā.

Jau karadarbības pirmajās minūtēs tika bombardētas Sarkanās armijas bāzes Liepājā un Ventspilī. Šķērsojot Lietuvu, no Austrumprūsijas Latvijā iebruka Vērmahta armijas grupējuma "Ziemeļi" (*Heeresgruppe Nord*) daļas ģenerālfeldmaršala Vilhelma fon Lēba vadībā. Galvenie uzbrukuma virzieni tika vērsti uz armijas un karaflotes bāzi Liepāju, svarīgo dzelzceļa mezglu Daugavpili, Krustpili pie Daugavas līnijas un galvaspilsētu Rīgu. Latvijas iekarošana vācu armijai bija tikai viens posms ceļā uz tās stratēģisko mērķi - Ļeņingradu.

Vācu karaspēka pēkšņais un ātrais uzbrukums pārsteidza padomju bruņotos spēkus. Tie haotiski atkāpās, neizrādot būtisku pretestību, izņemot Liepāju, kur bloķētais karaspēks vairākas dienas centās izlauzties no aplenkuma, un Latgali, kur Sarkanā armija mēģināja veikt pretuzbrukumu.

Vērmahta 4. tanku grupa () izvērsa strauju uzbrukumu Daugavpils un Jēkabpils virzienā ar mērķi neļaut Sarkanajai armijai izveidot aizsardzības līniju gar Daugavu. Tās 56. motorizētais korpuss uzbruka Daugavpils virzienā, forsēja Daugavu un 26. jūnijā ieņēma Daugavpili. Savukārt 41. motorizētā korpusa sastāvā esošā 1. tanku divīzija (*1. Panzerdivision*) 29. jūnijā ieņēma Krustpili un izveidoja placdarmu Daugavas labajā krastā, kamēr 6. tanku divīzija Latgales ieņemšanas kauju gaitā 28./29. jūnijā ieņēma Līvānus.

Tanku vienībām sekoja vācu 16. un 18. armija, kas lielāko tiesu sastapa vairs tikai izkliedētas Sarkanās armijas vienības. Vērmahta 18. armijas divi korpusi uzbruka ziemeļaustrumu virzienā, 1. armijas korpuss sasniedza Daugavu pie Jaunjelgavas, bet 26. armijas korpuss (*XXVI. Armeekorps*) 29. jūnijā ieņēma Jelgavu un Bausku, no kurienes 29. jūnijā sākās uzbrukums Rīgai. 61. kājnieku divīzija ieņēma Pārdaugavu un pāri vēl neuzspridzinātajiem Daugavas tiltiem daži vācu tanki izlauzās līdz Rīgas autoostas apkārtnei, bet Sarkanās armijas vienības tos ielenca un iznīcināja, pēc tam, kad vācu papildspēkiem tika nogriezta piekļuve, padomju sapieriem uzspridzinot Dzelzceļa tiltu. Pie Daugavas pienākot Vērmahta galvenajiem spēkiem, viņi uzcēla pontonu tiltu pie Salaspils, pār kuru pārgāja Daugavu un 1. jūlijā cauri Latgales priekšpilsētai ienāca Rīgā, sastopot minimālu pretestību.

## Pretinieku spēki
### [[Vērmahts|Vērmahta]] [[Karaspēka grupa "Ziemeļi" (Vērmahts)|armijas grupējums „Ziemeļi”]] (''Heeresgruppe Nord'')

* **4. tanku grupa** (), komandieris ģenerālfeldmaršals Vilhelms fon Lēbs.
** 41. motorizētais korpuss *XXXXI. Armeekorps (mot.)*, komandieris ģenerālis Georgs-Hanss Reinhards. Pēc uzvaras Dubisas kaujā pie Raseiņiem (*Schlacht von Dubysa*, arī Raseiņu kauja) caur Sēliju 26. jūnijā sāka uzbrukumu Jēkabpils virzienā un forsēja Daugavu 29. jūnijā. 
*** 20px 1. tanku divīzija *1. Panzerdivision*, komandieris ģenerālmajors Frīdrihs Kirhners. Ieņēma Krustpils placdarmu un turpināja uzbrukumu Lugas virzienā, ko sasniedza 7. jūlijā.
*** 20px 6. tanku divīzija *6. Panzerdivision*, komandieris ģenerālmajors Francs Landgrāfs. 
*** 20px 36. motorizētā divīzija *36. Infanterie-Division (mot.)*, komandieris ģenerālmajors Oto-Ernsts Otenbahers.
** 56. motorizētais korpuss *LVI. Armeekorps (mot.*, komandieris ģenerālis Ērihs fon Manšteins) uzbruka Daugavpilij un forsēja Daugavu 26. jūnijā.
*** 20px 8. tanku divīzija *8. Panzerdivision*, komandieris ģenerālmajors Ērihs Brandenbergers ieņēma Daugavpili, no 2. jūlija caur Rēzekni uzbruka Ostrovas-Pleskavas virzienā. 
*** 20px 3. motorizētā divīzija *3. Infanterie-Division (mot.)*, komandieris artilērijas ģenerālis Kurts Jāns.
* **[[16. armija (Vērmahts)|16. armija]]** *16. Armee*, komandieris ģenerālpulkvedis Ernsts Bušs. Sekoja 56. motorizētajam korpusam Daugavpils virzienā.
** 2. armijas korpuss *II. Armeekorps*, komandieris ģenerālis Valters fon Brokdorfs-Alefelds. No Kauņas uzbruka Daugavpils virzienā, šķērsoja Daugavu pie Krāslavas, turpināja uzbrukumu austrumu virzienā.
*** 20px 12. kājnieku divīzija *12. Infanterie-Division*, komandieris ģenerālleitnants Valters fon Zeidlics-Kurcbahs.
*** 20px 32. kājnieku divīzija *32. Infanterie-Division*, komandieris ģenerālleitnants Vilhelms Bonštets. 
*** 20px  121. kājnieku divīzija *121. Infanterie-Division*, komandieris ģenerālleitnants Oto Lansels. Piedalījās Krāslavas ieņemšanā 3. jūlijā, uzbruka Dagdas-Sebežas virzienā.  
** 10. armijas korpuss *X. Armeekorps*, komandieris artilērijas ģenerālis Kristiāns Hansens.
*** 20px 30. kājnieku divīzija *30. Infanterie-Division*, komandieris ģenerālis Kurts fon Tipelskirhs. Šķērsoja Daugavu uz ziemeļiem no Daugavpils un devās Opočkas virzienā.
*** 10px 290. kājnieku  divīzija *290. Infanterie-Division* piedalījās Daugavpils ieņemšanā un virzījās uz Sebežu.
** 28. armijas korpuss *XXVIII. Armeekorps*, komandieris ģenerālis Morics fon Viktorīns.
*** 20px 96. kājnieku divīzija *96. Infanterie-Division*, komandieris ģenerālleitnants Volfs Šede.
*** 20px 122. kājnieku divīzija *122. Infanterie-Division*, komandieris ģenerālleitnants Zīgfrīds Maholcs.
* **[[18. armija (Vērmahts)|18. armija]]** (*18. Armee*, komandieris ģenerālpulkvedis Georgs fon Kihlers). 
** 20px 38. armijas korpuss  *XXXVIII. Armeekorps*, komandieris ģenerālis Frīdrihs-Vilhelms fon Hapiuss. 
*** 20px 58. kājnieku divīzija, komandieris ģenerālleitnants Kārls fon Grafens. 
*** 20px 291. kājnieku divīzija, komandieris ģenerālleitnants Kurts Hercogs. Gar jūras krastu Kurzemē uzbruka Liepājai un Ventspilij.
** 26. armijas korpuss  *XXVI. Armeekorps*, komandieris artilērijas ģenerālis Alberts Vodrigs. Caur Zemgali uzbruka Rīgai un pārgāja pār Daugavas tiltiem 30. jūnijā.
*** 20px 1. kājnieku divīzija, komandieris ģenerālleitnants Filips Klefels.
*** 20px 61. kājnieku divīzija, komandieris ģenerālmajors Zigfrīds Hēnike. 
*** 20px 217. kājnieku divīzija, komandieris ģenerālleitnants Rihards Balcers.
** 20px 1. armijas korpuss *I. Armeekorps*, komandieris ģenerālis Kuno-Hanss fon Bots. 
*** 20px 11. kājnieku divīzija, komandieris ģenerālis Herberts fon Bekmans. Pēc Rīgas ieņemšanas un Daugavas šķērsošanas pārvietojās ziemeļaustrumu virzienā uz Novgorodu. 
*** 20px 21. kājnieku divīzija, komandieris ģenerālleitnants Oto Šponheimers. Uzbruka no Šauļiem Jēkabpils virzienā, un tad Ostrovas virzienā.
* 20px SS divīzija "Miroņgalva" *SS-Division Totenkopf*, komandieris grupenfīrers Teodors Eike. Pie Krāslavas atvairīja Sarkanās armijas tanku pretuzbrukumu un uzbruka Staļina līnijai pie Sebežas.

### [[Sarkanā armija|Sarkanās armijas]] [[Ziemeļrietumu fronte (1939—1943)|Ziemeļrietumu fronte]]
* **8. armija** (*8-я армия*) pēc sakāvēm Lietuvā atkāpās uz ziemeļaustrumiem.
** 10. strēlnieku korpuss (*10-й стрелковый корпус*) atkāpās cauri Rīgai.
*** 10. strēlnieku divīzija (*10-я стрелковая дивизия*).
*** 48. strēlnieku divīzija (*48-я стрелковая дивизия*).
*** 90. strēlnieku divīzija (*90-я стрелковая дивизия*).
** 11. strēlnieku korpuss (*11-й стрелковый корпус*).
*** 11. strēlnieku divīzija (*11-я стрелковая дивизия*).
*** 125. strēlnieku divīzija (*125-я стрелковая дивизия*).
** 12. mehanizētais korpuss: atkāpās cauri Rīgai.
*** 23. tanku divīzija (*23-я танковая дивизия*).
*** 28. tanku divīzija (*28-я стрелковая дивизия*).
*** 202. motorizētā divīzija (*202-я моторизованная дивизия*).
** 9. artilērijas brigāde.
*** 636. artilērijas pulks (*636-й артиллерийский полк противотанковой обороны*).
*** 670. artilērijas pulks (*670-й артиллерийский полк противотанковой обороны*).
* **27. armija** (*27-я армия*) pirms karadarbības sākuma atradās Latvijā, 25. jūnijā tā saņēma pavēli izveidot aizsardzības pozīcijas gar Daugavas upi no Rīgas līdz Līvāniem, ko nespēja izpildīt un atkāpās uz austrumiem Staļina līnijas aizsardzībai.
*** 67. strēlnieku divīzija 23.-27. jūnijā tika aplenkta Liepājā un iznīcināta.
*** 16 strēlnieku divīzija (*16-я стрелковая дивизия*) atradās Igaunijā.
*** 3. strēlnieku brigāde (*3-я стрелковая бригада*) atradās Igaunijas Monzunda arhipelāga salās.
** 22. Igaunijas strēlnieku korpuss (*22-й Эстонский стрелковый корпус*), agrākais *Igauņu teritoriālais korpuss*, 30. jūnijā saņēma pavēli no Veru atkāpties līdz nocietinātajam rajonam 45 km uz dienvidiem no Pleskavas.    
** 24. latviešu strēlnieku korpuss (*24-й Латвийский стрелковый корпус*), agrākais *Latviešu teritoriālais korpuss*, no Gulbenes devās austrumu virzienā Staļina līnijas aizsardzībai.
*** 181. strēlnieku divīzija (*181-я стрелковая дивизия*) 30. jūnijā saņēma pavēli ieņemt aizsardzības pozīcijas pie Lubāna, bet 1. jūlijā tai lika atkāpties maršrutā Gulbene—Litene—Balvi—Viļaka—Nosova—Augšpils—Opočka. 3. jūlijā divīzijas paliekas sasniedza uzdoto Ludzas upes aizsardzības līniju uz dienvidiem no Ostrovas. 
*** 183. strēlnieku divīzija (*183-я стрелковая дивизия*) 27. jūnijā saņēma pavēli ieņemt aizsardzības pozīcijas no Rumbulas līdz Skrīveriem, bet 30. jūnijā atkāpties uz Madonu. Tikai līdz Inčukalnam nonākusī divīzija atkāpās maršrutā Cēsis—Alūksne—Liepna, kur tā tika sagrauta.
** 29. Lietuvas strēlnieku korpuss (*29-й Литовский стрелковый корпус*), agrākais *Lietuviešu teritoriālais korpuss*, 10. jūlijā to iekļāva 27. armijā, 1. augustā 22. armijā.

## 22. jūnijs
thumb|Vērmahta uzbrukuma galvenie virzieni Ļeņingradas virzienā (Sarkanās armijas karte, 1941. gada jūlijs).
thumb|right|I-15
Vācijas kara aviācija *[[Luftwaffe (Vērmahts)|Luftwaffe]]* 4.00 no rīta sāka uzlidojumus Ventspilij un Liepājai, bombardējot kara lidlaukus, ostas, kara materiālu noliktavas, karaspēka vienību štābus un karaspēka koncentrācijas vietas. Liepājas lidlaukā iznīcināja lielu daļu no tajā esošajām padomju 148. iznīcinātāju aviācijas pulka (*148-й истребительный авиационный полк*), Ventspils lidlaukā 40. ātrā bumbvedēju aviācijas pulka (*40-й скоростной бомбардировочный авиационный полк*), bet Jelgavas lidlaukā padomju 241. triecienaviācijas pulka (*241-й штурмовой авиационный полк*) *И-15 бис* tipa kara lidmašīnām. Sabombardēja Spilves lidostas angārus. Vērmahts bez nopietnas pretestības pārgāja t.s. Molotova līnijas nocietinājumus, ieņēma Kretingu un Palangu un šķērsoja Latvijas—Lietuvas robežu pie Rucavas.

## 23. jūnijs
Vērmahta 291. kājnieku divīzija (komandieris ģenerālmajors Kurts Hercogs, tās sastāvā bija 501., 502., 503. pulki, divi jūras kājnieku bataljoni, kopā apmēram 20 000 karavīru) uzsāka kauju par Liepāju, kur ielenkumā nonāca ģenerālmajora Nikolaja Dedajeva komandētā 67. strēlnieku divīzija un Liepājas kara flotes bāze ar 1. zemūdeņu brigādi (kopā apmēram 11 000 karavīru).

## 24. jūnijs
thumb|right|Mīnu kuģis "Ļeņins"

Sarkanās armijas daļas nesekmīgi mēģināja izlauzties no ielenkuma pie Grobiņas. Saskaņā ar iepriekš apstiprinātu plānu ģenerālmajors Nikolajs Berzarins deva pavēli 27. armijai ieņemt aizsardzības pozīcijas gar Daugavu līdz Līvāniem, tālāk bija paredzēts izvietoties PSRS 8. armijai. Pēc Liepājas kara flotes bāzes komandiera pavēles naktī no 24. uz 25. jūniju Vācijas kara flotes bloķētās Liepājas ostas akvatorijā nogremdēja Latvijas kara flotes zemūdenes "Spīdola" un "Ronis", kā arī mīnu kuģi "Ļeņins" un četras padomju zemūdenes.

## 25. jūnijs
25. jūnijā tika saņemta pavēle organizēt jaunu aizsardzības fronti gar Daugavu, 8. armijas paliekas pastiprināja ar 21. mehanizēto korpusu un 5. gaisa desanta korpusu. Vērmahta 505. pulks kopā ar diviem jūras kājnieku bataljoniem no Grobiņas puses iebruka Liepājā. Kaujā krita 67. strēlnieku divīzijas komandieris ģenerālis Nikolajs Dedajevs. Stiprās pretestības dēļ vācieši pārtrauca uzbrukumu, Vērmahta 291. kājnieku divīzijas 504. un 506. pulki ieņēma pozīcijas uz ziemeļiem no Liepājas.

## 26. jūnijs
thumb|right|Vācu lidmašīna blakus padomju lidmašīnai, Daugavpils lidlauks
Vērmahta 291. kājnieku divīzija ieņēma Grobiņu un bombardēja Liepāju, vakarā Sarkanās armijas Ziemeļrietumu frontes pavēlnieks deva pavēli atstāt pilsētu un doties Rīgas virzienā. Vērmahta 56. motorizētais korpuss pie Zarasiem šķērsoja Latvijas—Lietuvas robežu un ieņēma Grīvu un Daugavpili. Tā kā pārējās Vērmahta daļas bija atpalikušas par vairāk nekā 100 km, korpusa komandieris ģenerālis E. fon Manšteins saņēma pavēli apturēt uzbrukumu un sagaidīt 41. motorizētā korpusa ierašanos pie Daugavas līnijas.

## 27. jūnijs
No rīta Sarkanās armijas 67. strēlnieku divīzijas daļas (56. strēlnieku pulks u.c.) centās izlauzties no Liepājas aplenkuma Šķēdes un Grobiņas virzienā. Nelielas karavīru grupas pārvietojās ziemeļu un austrumu virzienā pa meža ceļiem. Bijušais Latvijas flotes kuģis "Vienība" ar 800—2000 ievainotajiem sarkanarmiešiem zem Sarkanā Krusta karoga trīs torpēdkuģu pavadībā gar piekrasti devās ziemeļu virzienā, taču tika nogremdēts apmēram 10 jūras jūdžu attālumā no Liepājas. Vērmahts ieņēma Auci, Priekuli, Ventspili un Tukumu.

## 28. jūnijs
Sarkanās armijas 21. mehanizētais korpuss, 5. gaisa desanta korpuss un 185. motorizētā divīzija mēģināja atgūt Daugavpili. Jaunliepājas Raiņa parka apkaimē turpinājās ielu kaujas ar pilsētas pašaizsardzības vienībām, vakarā tās pāri Tirdzniecības kanālam atkāpās uz Vecliepāju. Vērmahta spēki izvērsa uzbrukumu Zemgalē un Sēlijā, ieņemot Dobeli, Bausku, Viesīti, Subati, Ilūksti un Jēkabpili.

## 29. jūnijs
56. motorizētā korpusa daļas turpināja uzbrukumu Rēzeknes virzienā. Sarkanās armijas virspavēlniecība deva pavēli atkāpties no Daugavas aizsardzības līnijas uz pirms kara izbūvēto Veļikajas aizsardzības līniju (t.s. Staļina līniju) aiz Latvijas—Krievijas robežas. Vakarā vācieši ieņēma Liepāju, pēdējie pilsētas aizstāvji izlauzās dienvidu virzienā. Vērmahta spēki izvērsa uzbrukumu Kurzemē un Zemgalē, ieņemot Saldus, Jelgavu, Jūrmalu un vairākās vietās šķērsoja Daugavu, ieņemot Pļaviņas, Krustpili un  Līvānus. Vērmahta 26. armijas 61. kājnieku divīzija iebruka Pārdaugavā.
Latvijas PSR valdība un LKP Centrālā Komiteja kopā ar Sarkanās armijas daļām pa Vidzemes šoseju no Rīgas bēga uz Valku.

## 30. jūnijs
thumb|right|Degošā Vecrīga
Vērmahta 26. armijas korpuss, izvēršot uzbrukumu Rīgai, ieņēma Daugavas tiltus, bet Sarkanās armijas 10. strēlnieku korpuss veica pretuzbrukumu pie Rīgas autoostas. Apšaudēs tika nopostīta liela Vecrīgas daļa. PSRS Baltijas flotes aviācija bombardēja Daugavpili.

## 1. jūlijs
Vērmahta 56. motorizētā korpusa daļas turpināja uzbrukumu Latgalē, ieņemot Preiļus un Varakļānus. 38. armijas korpuss turpināja uzbrukumu Kurzemē, ieņemot Aizputi, Kuldīgu Pilteni un Ventspili. 1. un 26. armijas korpusi pēc Daugavas šķērsošanas pie Jaunjelgavas un Ogres ieņēma Rīgas Latgales un Vidzemes priekšpilsētas. Padomju 8. armija pēc atkāpšanās no Daugavas līnijas saņēma pavēli organizēt pretestību līnijā Cēsis - Madona un noturēt fronti līnijā Dzeņi - Gulbene - Lubāns, tomēr drīz vien pienāca pretrunīga pavēle doties pretuzbrukumā un atgūt Rīgu, ko 8. armija nespēja izpildīt un turpināja atkāpšanos.

## 2. jūlijs
Vērmahta 56. motorizētā korpusa daļas ieņēma Viļānus un Madonu. Sarkanās armijas daļas bez pretestības atkāpās.

## 3. jūlijs
Vērmahta 38. armijas korpuss pabeidza okupēt Kurzemes ziemeļu daļu, ieņemot Sabili, Kandavu, Talsus un Valdemārpili. 56. motorizētais korpuss ieņēma Gulbeni, bet 1. armijas korpuss Siguldu.  
Sarkanās armijas daļas bez pretestības atkāpās.

## 4. jūlijs
Vērmahta 56. motorizētais korpuss Latgalē ieņēma Rēzekni, Ludzu, Kārsavu un Balvus, bet 1. armijas korpuss Vidzemē ieņēma Cēsis, Valmieru, Smilteni un Strenčus. Bijušo aizsargu un 24. Latviešu strēlnieku korpusa dezertieru izveidotā bruņotā grupa ieņēma Limbažus.

Vērmahta 41. motorizētā korpusa daļas Liepnas kaujā sagrāva 24. latviešu strēlnieku korpusa 183. strēlnieku divīziju, kaujā krita divīzijas komandieris P. Tupikovs un 227. pulka komisārs N. Ņegoduiko.

## 5. jūlijs
Naktī no 4. uz 5. jūliju Sarkanā armija un Latvijas PSR valdība atstāja Valku.
Vērmahta spēki pabeidza okupēt Vidzemi, ieņemot Rūjienu, Api, Alūksni un pārgāja Latvijas—Igaunijas robežu. Latgalē Sarkanās armijas daļas bez pretestības atkāpās no Abrenes.

## 6. jūlijs
Vērmahta spēki pabeidza iekarot Latgali, ieņemot Zilupi, un pārgāja Latvijas—Krievijas robežu.

## Attēlu galerija

Attēls:Bundesarchiv Bild 101I-009-0869-20, Russland-Nord, Vormarsch durch Lettland.jpg|Bruņotais personāla pārvadātājs (*Sd.Kfz. 250*) pilsētas ielā
Attēls:Bundesarchiv Bild 101I-009-0869-21, Russland-Nord, Vormarsch durch Lettland.jpg|*Sd.Kfz. 250* pilsētas ielā
Attēls:Bundesarchiv Bild 101I-009-0869-24, Russland-Nord, Vormarsch durch Lettland.jpg|Vērmahta karavīri strēlnieku tankā
Attēls:Bundesarchiv Bild 101I-009-0870-12A, Russland-Nord, Vormarsch durch Lettland.jpg|Uzbrukums laukos
Attēls:Bundesarchiv Bild 101I-009-0870-23A, Russland-Nord, Vormarsch durch Lettland.jpg|Motociklisti un velosipēdisti šķērso upi
Attēls:Bundesarchiv Bild 101I-009-0876-24, Russland-Nord, Vormarsch durch Lettland.jpg|Motocikla *Ariel Square Four 1000* labošana
Attēls:Bundesarchiv Bild 101I-009-0882-04, Russland-Nord, Vormarsch durch Lettland.jpg|Vērmahta tanki *StuG III*
Attēls:Bundesarchiv Bild 101I-209-0063-12, Lettland, Aiviekste, Schützenpanzer vor Bahnübergang.jpg|Bruņotais personāla pārvadātājs (*Sd.Kfz. 251/1*) pie Aiviekstes stacijas
Attēls:Bundesarchiv Bild 101I-771-0356-01, Lettland, zerstörter sowjetischer Panzer.jpg|Sarkanās armijas tanks BT-7 uz Daugavas tilta
Attēls:Sarkanās armijas tanks BT-7 sašauts 1941. gada vasarā 13. janvāra ielā Rīgā.jpg|NKVD 5. motostrēlnieku pulka BT-7 sašauts 13. janvāra ielas un Aspazijas bulvāra stūrī 
Attēls:Sarkanās armijas tanks BT-7 sašauts 1941. gada vasarā Mārstaļu ielā Vecrīgā.jpg|NKVD 5. motostrēlnieku pulka BT-7 Mārstaļu ielā Vecrīgā
Attēls:Sarkanās armijas tanks BT-5 sašauts 1941. gada vasarā pie Rīgas autoostas.jpg|NKVD 5. motostrēlnieku pulka BT-5 sašauts pie Rīgas autoostas
Attēls:Bundesarchiv Bild 101I-771-0376-16A, Lettland, Riga, Trümmer werden beseitigt..jpg|Sarkanās armijas karagūstekņi novāc sagrautās Vecrīgas drupas 
Attēls:Bundesarchiv Bild 183-B09132, Lettland, Riga, die neue Frontzeitung.jpg|Vērmahta propagandas auto pie Brīvības pieminekļa Rīgā
Attēls:Bundesarchiv Bild 183-L19397, Lettland, Riga, Begrüßung der deutschen Soldaten.jpg|Rīdzinieces sveic Vērmahta karavīrus Rīgā
Attēls:Dünaburg Juli 1941.jpg|Sagrautās Daugavpils ēkas


## Atsauces

## Ārējās saites
* Befehlshaber im Wehrkreis I I. Armeekorps (1.) no lexikon-der-wehrmacht.de 
* Беженцы Жеймялиса: гонка на выживание 27 июня - 9 июля 1941 года Анатолий Хаеш (krieviski)